CELEX: 62011TN0326
Language: da
Date: 2011-06-20 00:00:00
Title: Sag T-326/11: Sag anlagt den 20. juni 2011 — Brainlab mod KHIM — (BrainLAB)

10.9.2011   
            
            
               DA
            
            
               Den Europæiske Unions Tidende
            
            
               C 269/50
            
         Sag anlagt den 20. juni 2011 — Brainlab mod KHIM — (BrainLAB)
   (Sag T-326/11)
   2011/C 269/111
   Processprog: tysk
   
      Parter
   
   
      Sagsøger: Brainlab AG (Feldkirchen, Tyskland) (ved advokat J. Bauer)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Sagsøgerens påstande
   
   
               —
            
            
               Afgørelse truffet den 15. april 2011 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 1596/2010-4) annulleres.
            
         
               —
            
            
               Sagen hjemvises til appelkammeret ved Kontoret for Harmonisering i det Indre Marked (Varemærker og Design) med henblik på at det træffer afgørelse om, hvorvidt der blev udvist den fornødne omhu i forbindelse med fornyelse af EF-varemærket »BrainLAB«, nr. 1 290 113.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Det omhandlede EF-varemærke: Ordmærket »BrainLAB« for varer og tjenesteydelser i klasse 9, 10 og 42.
   
      Afgørelse truffet af afdelingen »Register og dermed forbundne databaser«: Afslag på anmodningen om restitutio in integrum for så vidt angår fristen for indgivelse af anmodning om fornyelse og betaling af fornyelsesgebyret.
   
      Appelkammerets afgørelse: Afslag på anmodningen om restitutio in integrum og konstatering af udløbet af EF-varemærke nr. 1 290 113.
   
      Søgsmålsgrunde: Tilsidesættelse af artikel 81 i forordning nr. 207/2009 for så vidt som alle de pågældende personer til trods for den efter omstændighederne udviste omhu ikke over for sagsøgte var i stand til at overholde en frist, hvorved der er indtrådt et retstab, og fristen på to måneder til at fremsætte en anmodning om restitutio in integrum er blevet overholdt.